TAKUNI เซ็ง Q3/59 พลิกขาดทุน 0.40 ลบ. เหตุรายได้ขายแก๊ส-ขนส่ง LPG ร่วงหนัก
TAKUNI เข่าอ่อน! Q3/59 พลิกขาดทุน 0.40 ลบ. จากปีก่อนมีกำไร 24.12 ลบ. หลังรายได้ขายแก๊ส-ขนส่ง LPG ร่วงหนัก ขณะที่ช่วง 9 เดือนแรกมีกำไร 19.24 ลบ. ลดลง 68% จากปีก่อนกำไร 59.87 ลบ.
8 พ.ย. 2559

บริษัท ทาคูนิ กรุ๊ป จำกัด (มหาชน) หรือ TAKUNI รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย)มีผลขาดทุนสุทธิ 0.40 ล้านบาท หรือขาดทุนสุทธิ 0.001 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 24.12 ล้านบาท หรือมีกำไรสุทธิ 0.06 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุนเนื่องจากบริษัทมีรายได้จากการขายแก๊ส LPG และให้บริการขนส่ง LPG ลดลง 42.53 ล้านบาท จากปีก่อนมีรายได้จากการขาย 244.77 ลบ. ซึ่งปีนี้เหลือเพียง 202.24 ล้านบาท
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 19.24 ล้านบาท หรือ0.025 บาทต่อหุ้น ลดลง 68% จากช่วงเดียวกันของปีก่อนที่มีกำไรสุทธิ 59.87 ล้านบาท หรือ 0.15 บาทต่อหุ้น
 